N á v r h
Komuniké

Vláda Slovenskej republiky na svojom rokovaní dňa ........... vyslovila súhlas s prístupom Slovenskej republiky k Dohovoru o cezhraničných účinkoch priemyselných havárií (tzv. Helsinský dohovor) a odporučila prezidentovi Slovenskej republiky podpísať listinu o prístupe k tomuto dohovoru po vyslovení súhlasu Národnou radou Slovenskej republiky.
Dohovor o cezhraničných účinkoch priemyselných havárií uzavretý v rámci Európskej hospodárskej komisie OSN upravuje zabezpečenie 
a)	koncepčnej a systematickej činnosti zmluvných strán na úseku prevencie priemyselných havárií (závažných mimoriadnych udalostí), pripravenosti na ne a na ich efektívne zdolávanie a obmedzovanie ich nepriaznivých účinkov na ľudí, životné prostredie a majetok,
b)	účinnej spolupráce zmluvných strán vo vyššie uvedených oblastiach a
c)	primeranej informovanosti a ingerencie verejnosti.

Prístup k Helsinskému dohovoru je plne v súlade so záujmami nášho štátu i s dobrými susedskými vzťahmi.